Euroopa Liidu Teataja L 347 , 28/11/1989 Lk 0020 - 0021

Soomekeelne eriväljaanne: Peatükk 3 Köide 30 Lk 0208

Rootsikeelne eriväljaanne: Peatükk 3 Köide 30 Lk 0208



Komisjoni määrus (EMÜ) nr 3537/89, 27. november 1989, turustusetapi kohta, millega on seotud searümpade keskmine hind EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta [1], viimati muudetud määrusega (EMÜ) nr 1249/89 [2], eriti selle artikli 4 lõiget 6 ning arvestades, et: tüüpilisteks turgudeks on igas riigis kõik komisjoni määruse (EMÜ) nr 2123/89 [3] lisas loetletud turud; vastavalt määruse (EMÜ) nr 2759/75 artikli 4 lõikele 2 tuleb kindlaks määrata searümpade kaalutud keskmine hind ühenduse tüüpilistel turgudel, et hinnata, kas turuolukord nõuab sekkumismeetmeid; searümpade keskmise hinna kindlaksmääramiseks on vaja võrreldavaid ühenduse hindu; seda tuleks teha searümpade ühtse kvaliteedi alusel, mis vastab määruse (EMÜ) nr 2759/75 artikli 4 lõikes 1 viidatud standardkvaliteedile, ning selgelt määratletud turustusetapil; kuna searümpasid turustatakse üldjuhul tapamaja etapil, tuleks hind määrata sellel etapil; searümpade noteeringud tuleb kogu ühenduses edaspidi teha nõukogu määrusega (EMÜ) nr 3220/84 [4] (viimati muudetud määrusega (EMÜ) nr 3530/86 [5]) kehtestatud ühenduse searümpade liigitusskaalat ning komisjoni määrusega (EMÜ) nr 2967/85 [6] kehtestatud üksikasjalikke rakenduseeskirju kasutades; määruse (EMÜ) nr 3220/84 artikli 2 lõigetele 2 ja 3 vastava standardkvaliteedi määratlust lihtsustati nõukogu 3. mai 1989. aasta määrusega (EMÜ) nr 1250/89, millega kinnitatakse tapetud sigade baashind ja standardkvaliteet ajavahemikuks 1. juulist 1989 kuni 30. juunini 1990 [7]; lisaks asendati nõukogu määrusega (EMÜ) nr 43/81 [8] (viimati muudetud määrusega (EMÜ) nr 3553/88 [9]) kehtestatud ühenduse tüüpiliste sealihaturgude loetelu määruses (EMÜ) nr 2123/89 sisalduva loeteluga; eespool nimetatud põhjustel tuleks muuta eeskirju selle turustusetapi kohta, millega searümpade keskmine hind on seotud; selguse huvides tuleks vastu võtta uus määrus, mis ühendaks kõik eeskirjad turustusetapi kohta, millega on seotud searümpade keskmine hind; seetõttu tuleks kehtetuks tunnistada komisjoni määrus (EMÜ) nr 2342/86 [10], viimati muudetud määrusega (EMÜ) nr 2847/87 [11]; käesolevas määruses sätestatud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 2759/75 artikli 4 lõikes 2 viidatud searümpade turuhind ühenduses määratakse kindlaks käibemaksuta hindade põhjal, mida elussigade tarnijatele sigade tapamajadesse toomisel makstakse. 2. Lõikes 1 viidatud hinnad sisaldavad töötlemata rupsi ja loomsete jääkide väärtust ning need esitatakse 100 kg jahutatud searümpade kohta: - mis on esitatud kooskõlas määruse (EMÜ) nr 3220/84 artikli 2 lõikega 1 kehtestatud võrdlusesitusviisiga ning - kaalutud ja liigitatud tapamaja konksudel ning mille registreeritud mass on ümber arvestatud jahutatud rümba massiks määruse (EMÜ) nr 2967/85 artikliga 2 kehtestatud meetodil. Artikkel 2 1. Searümpade turuhind liikmesriigis võrdub selle liikmesriigi turgudel või määruse (EMÜ) nr 2123/89 lisas loetletud noteerimiskeskustes registreeritud noteeringute keskmisega. 2. Lõikes 1 viidatud hinnad määratakse kindlaks järgmise massiga rümpade registreeritud noteeringute põhjal: - 60 kuni vähem kui 120 kg U klassis, - 120 kuni vähem kui 180 kg R klassis. Kaaluklasside valik ja nende võimalik edaspidine kaalumine jääb asjaomase liikmesriigi otsustada; liikmesriik teavitab sellest komisjoni. Artikkel 3 1. Määrus (EMÜ) nr 2342/86 tunnistatakse käesolevaga kehtetuks. 2. Viiteid määrusele (EMÜ) nr 2342/86 käsitletakse viidetena käesolevale määrusele. Artikkel 4 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. november 1989 Komisjoni nimel komisjoni liige Ray Mac Sharry [1] EÜT L 282, 1.11.1975, lk 1. [2] EÜT L 129, 11.5.1989, lk 12. [3] EÜT L 203, 15.7.1989, lk 23. [4] EÜT L 301, 20.11.1984, lk 1. [5] EÜT L 326, 21.11.1986, lk 8. [6] EÜT L 285, 25.10.1985, lk 39. [7] EÜT L 129, 11.5.1989, lk 14. [8] EÜT L 3, 1.1.1981, lk 15. [9] EÜT L 311, 17.11.1988, lk 4. [10] EÜT L 203, 26.7.1986, lk 18. [11] EÜT L 272, 25.9.1987, lk 12. --------------------------------------------------